b'\n_START_ARTICLE_\nSukerij\xc3\xa4rven luonnonpuisto\n_START_PARAGRAPH_\nSukerij\xc3\xa4rven luonnonpuisto on luonnonpuisto Kuusamon kaupungissa Pohjois-Pohjanmaan maakunnan koillisosassa. Luonnonpuiston pinta-ala on 33,94\xc2\xa0km\xc2\xb2 ja se on perustettu vuonna 1981. Sukerij\xc3\xa4rven luonnonpuistossa liikkuminen on luvanvaraista, siell\xc3\xa4 ei ole merkittyj\xc3\xa4 retkeilyreittej\xc3\xa4._NEWLINE_Sukerij\xc3\xa4rven luonnonpuisto on monimuotoinen suoer\xc3\xa4maa, jossa on keskiravinteisia ja lettoisia aapasoita ja pieni\xc3\xa4 mets\xc3\xa4saarekkeita. Metsien puolesta alue muistuttaa l\xc3\xa4hist\xc3\xb6ll\xc3\xa4 sijaitsevan Oulangan kansallispuiston pohjoista suovaltaista osaa. Luonnonpuiston linnusto on my\xc3\xb6s monipuolinen.'